CELEX: 62011CO0333
Language: lv
Date: 2012-03-08 00:00:00
Title: Tiesas rīkojums (sestā palāta) 2012. gada 8.martā. # Koninklijke Federatie van Belgische Transporteurs en Logistiek Dienstverleners (Febetra) pret Belgische Staat. # Lūgums sniegt prejudiciālu nolēmumu: Hof van Cassatie - Beļģija. # Tiesas Reglamenta 104. panta 3. punkta pirmā daļa - TIR konvencija - Kopienas Muitas kodekss - Akcīze - Pārvadājumi, kas veikti, izmantojot TIR karneti - Nelikumīga izkraušana - Nodarījuma izdarīšanas vietas noteikšana - Ievedmuitas un akcīzes nodokļu piedziņa - Kompetence. # Lieta C-333/11.

Tiesas (sestā palāta) 2012. gada 8. marta rīkojums – Febetra
      (lieta C‑333/11)
      Tiesas Reglamenta 104. panta 3. punkta pirmā daļa – TIR konvencija – Kopienas Muitas kodekss – Akcīze – Pārvadājumi, kas veikti, izmantojot TIR karneti – Nelikumīga izkraušana – Nodarījuma izdarīšanas vietas noteikšana – Ievedmuitas un akcīzes nodokļu piedziņa – Kompetence
      
      1.                     Preču brīva aprite – Kopienas ārējais tranzīts – Pārvadājumi, kas veikti, izmantojot TIR karneti – Nodarījumi vai pārkāpumi –
            Nodarījuma vai pārkāpuma izdarīšanas vietas noteikšana – Prezumpcija par labu konstatēšanas vietai – Pamatojoties uz galvotājas
            apvienības iesniegtajiem pierādījumiem veikta vietas maiņa (Komisijas Regulas Nr. 2454/93 454. panta 3. punkts) (sal. ar 38. punktu
            un rezolutīvās daļas 1) punktu)
      2.                     Muitas savienība – Muitas parāds – Pievienotās vērtības nodoklis – Akcīzes nodoklis – Direktīva 92/12 – Dalībvalsts, kam ir
            piedziņas kompetence (Padomes Direktīvas 92/12 6. panta 1. punkts un 7. panta 1. punkts) (sal. ar 43. punktu un rezolutīvās
            daļas 2) punktu)
      Priekšmets
      
         Lūgums sniegt prejudiciālu nolēmumu – 
               Hof van Cassatie van België
                – Komisijas 1993. gada 2. jūlija Regulas (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92
                  par Kopienas Muitas kodeksa izveidi (OV L 253, 1. lpp.), 454. panta 3. punkta otrās daļas, Padomes 1992. gada 25. februāra
                  Direktīvas 92/12/EEK par vispārēju režīmu akcīzes precēm un par šādu preču glabāšanu, apriti un uzraudzību (OV L 76, 1. lpp.)
                  6. panta 1. punkta un 7. panta 1. punkta un Muitas konvencijas par starptautiskajiem preču pārvadājumiem, izmantojot TIR karneti
                  (TIR konvencija), 37. panta interpretācija – Nodarījumi vai pārkāpumi – Nodarījuma vai pārkāpuma izdarīšanas vieta – Nodarījuma
                  vai pārkāpuma konstatēšanas vietas nozīme, ja nav iespējams noteikt to izdarīšanas vietu
               
            Rezolutīvā daļa:
      
         
                  1)
               
               
                  
               
               
                  	Komisijas 1993. gada 2. jūlija Regulas (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92
                     par Kopienas Muitas kodeksa izveidi, redakcijā ar grozījumiem, kas izdarīti ar Komisijas 1999. gada 28. jūlija Regulu (EK)
                     Nr. 1662/1999, 454. panta 3. punkts ir jāinterpretē tādējādi, ka galvotāja apvienība var pierādīt, kur ticis izdarīts nodarījums
                     vai pārkāpums, pamatojoties uz vietu, kur ir tikusi apstiprināta TIR karnete vai kur ir tikuši uzlikti zīmogi. Ja šī apvienība
                     spēj atspēkot prezumpciju par tās dalībvalsts muitas iestāžu kompetenci, kuras teritorijā ir ticis konstatēts nodarījums vai
                     pārkāpums pārvadājuma, ko veic, izmantojot TIR karneti, laikā, par labu tās dalībvalsts muitas iestādēm, kuras teritorijā
                     šis nodarījums vai pārkāpums ir faktiski izdarīts, kas ir jāpārbauda iesniedzējtiesai, tad kompetenci piedzīt muitas parādu
                     iegūst šīs pēdējās minētās dalībvalsts muitas iestādes;
                  
               
            
         
                  2)
               
               
                  
               
               
                  	Padomes 1992. gada 25. februāra Direktīvas 92/12/EEK par vispārēju režīmu akcīzes precēm un par šādu preču glabāšanu, apriti
                     un uzraudzību, kurā grozījumi izdarīti ar Padomes 1996. gada 30. decembra Direktīvu 96/99/EK, 6. panta 1. punkts un 7. panta
                     1. punkts ir jāinterpretē tādējādi, ka kompetentas iekasēt akcīzes nodokli ir dalībvalsts, kuras teritorijā preces ir atklātas,
                     aizturētas un konfiscētas, muitas iestādes pat tad, ja šīs preces ir ievestas Savienības teritorijā citā dalībvalstī, ar nosacījumu,
                     ka šīs preces tiek glabātas komerciāliem nolūkiem, kas ir jānosaka iesniedzējtiesai.